kardosdrur/scandi-wiki huggingface dataset:
Gabriel Koch

Peter Gabriel Koch (født 20. december 1858 i Ribe, død 3. november 1922 på Finseninstituttet i København) var en dansk biskop, bror til Carl Koch og Laurids Johannes Koch.

Koch var søn af senere stiftsprovst Christian Frederik Koch, der på det tidspunkt var adjunkt på Ribe Katedralskole, og hustru Anna Emilie Eckardine født Balslev.Gabriel Koch var således også ud af præsteslægt på sin mødrene side, idet morfaderen var stiftsprovst og senere biskop i Ribe Carl Frederik Balslev Gabriel Koch blev student fra Viborg Katedralskole i 1876 og cand.theol. 1882.
Han fik Københavns Universitets guldmedalje 1885 og var sognepræst i Vildbjerg-Timring-Nøvling fra 1885 og i Herning fra 1889. I 1891 blev Koch gift med Bertha Gine Cæcilie Carstens. Samme år blev han provst, og han var forstander for Missionsskolen til uddannelse af Hedningemissionærer drevet af Det Danske Missionsselskab fra 1890-1901 , censor ved teologisk embedseksamen 1899-1902, sognepræst ved Vor Frue Kirke i Odense 1900 og biskop over Ribe Stift fra 1901. I 1920 blev han også biskop over Sønderjylland og 1922 biskop over Fyens Stift. Han nåede dog ikke at tiltræde dette embede, inden han døde.

Gabriel Koch er begravet på Ribe Kirkegård..

Koch blev ridder af Dannebrogordenen 1898, dannebrogsmand 1904 og kommandør af 2. grad 1912. Koch har skrevet de to småskrifter: Den saakaldt Syndfrihedslære (1901) og Bibelkritik (1902) samt bogen Præst og Menighed (1908) .

Se også 
 Ribes bisperække
 Fyens Stifts bisperække

Referencer

Eksterne henvisninger og kilder 

 
 

Biskopper over Ribe Stift
Biskopper over Fyens Stift
Danskere i 1800-tallet
Danskere i 1900-tallet
Personer fra Ribe
Kommandører af Dannebrog
Gabriel
Modtagere af Københavns Universitets guldmedalje
Studenter fra Viborg Katedralskole
Johannes Kok

Johannes Georg Elias Kok (født 24. februar 1821 på Ledreborg, død 20. januar 1887 i København) var en dansk præst og sprogmand.

Kok blev student 1841, cand. theol. 1848. Han var i de følgende 3 år først kapellan i Aarhus, derpå konstitueret adjunkt ved Katedralskolen sammesteds, men blev 1851 sognepræst i Burkal ved Tønder og beklædte dette embede, til fjenderne forjog ham 1864. Han flyttede nu til København, var her med til at stifte Foreningen til trængende Slesvigeres Understøttelse og virkede ivrig i dens tjeneste, medens han tillige fortsatte de studier over det danske sprog i Sønderjylland, som han havde begyndt i Burkal. I 1867 blev han konstitueret præst ved Almindeligt Hospital og Abel Cathrines Stiftelse, 1872 tillige i Citadellet. I 1878 blev han Ridder af Dannebrog og 1882 titulær professor.

Allerede som student var Kok stærkt påvirket af H.L. Martensen, dengang professor i det teologiske fakultet, og han vedblev hele sit liv at være en afgjort tilhænger af den Martensenske skole. Han førte flere, undertiden skarpe, litterære fejder med denne retnings modstandere, især med Grundtvigs tilhængere. Koks betydeligste og mest fortjenstfulde litterære arbejde er: Det danske Folkesprog i Sønderjylland (2 dele 1863—67), hvortil slutter sig: Danske Ordsprog og Talemaader fra Sønderjylland (1870). Hans formål med dette værk var at vise, at sønderjysk er en oprindelig rent dansk og nordisk sprogart. Desuden har han udgivet: Det Hellige Land og dets Nabolande (1878) og Evangelisk Huspostil (1879), en samling prædikener af præster af Martensens retning eller fra Indre Mission.

Kilder

Eksterne henvisninger 
 

Præster fra Danmark
Filologer fra Danmark
Faglitterære forfattere fra Danmark
Danskere i 1800-tallet
Personer i Dansk Biografisk Leksikon
Salmonsens
Riddere af Dannebrog
Titulære professorer fra Danmark
Dansksprogede forfattere fra Danmark
Carl Koch (præst)

Carl Frederik Koch (født 17. september 1860 i Ribe, død 11. januar 1925 i Ubberup, Tømmerup Sogn) var en dansk valgmenighedspræst.

Koch var søn af Stiftsprovst C.F. Koch og hustru f. Balslev, bror til Gabriel Koch og L.J. Koch og far til Lauge Koch.

Han blev student (Viborg) 1878; cand. theol. 1884: Lærer ved Birkerød Latinskole 1884-87: Kapellan hos Pastor Hoff i Ubberup 1888: Valgmenighedspræst.1895.

Carl Koch er begravet på Ubberup Valgmenigheds Kirkegård

Koch havde en omfattende forfattervirksomhed. Af litterære arbejder kan nævnes bøger om Goethe, Søren Kierkegaard og Jesu lignelser, mange af dem udgivet på Det Schønbergske Forlag.

Referencer

Kilder 

 
 Koch, Carl Frederik i Dansk Biografisk Haandleksikon

Eksterne henvisninger 
 
 Carl Koch på Dansk Forfatterleksikon

Præster fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer fra Ribe
Dansksprogede forfattere fra Danmark
Carl
Studenter fra Viborg Katedralskole
Aarhus-København

Aarhus-København er et motionscykelløb, som afvikles af arrangøren Veggerby Sport & Kultur i samarbejde med blandt andet Berlingske. Løbets deltagerliste består både af private, foreninger og virksomheder og inkluderer to ruter: Aarhus-København på ca. 375 km og halvdistancen Odense-København på ca. 190 km. Løbet er senest afholdt den 1. september 2012 og i 2005 med en anden arrangør. I 2012 deltog 6500 mænd og kvinder, og løbet var udsolgt allerede i juni. Nils Eigil Bradtberg var hurtigste deltager i tiden 10 timer, 8 minutter og 34 sekunder.

Kritik af løbets afvikling i 2012 
Løbet i 2012 forårsagede bilkøer på op til 17 km i østgående retning ved Storebæltsforbindelsen, og mange bilister forsinkedes i op til tre timer. A/S Storebælt, der ejer og driver vej- og baneforbindelserne over Storebælt, erkendte efterfølgende, at tre færdselsuheld, mere trafik end forventet og manglende information var nogle af årsagerne til den massive kødannelse. Den konservative formand og trafikordfører, Lars Barfoed, indkaldte efterfølgende transportminister Henrik Dam Kristensen i et åbent samråd den 18. september 2012 for at redegøre for de store forsinkelser.

Aarhus-København gennem årene

Se også
 Sjælsø Rundt

Kilder

Eksterne henvisninger 
 Aarhus-Københavns hjemmeside 
 Veggerby Sport & Kulturs hjemmeside

Cykelløb i Danmark
Sport i Aarhus
Aarhus-København gennem årene

Dette er en oversigt over motionscykelløbet Aarhus-København gennem årene. Listen opdateres løbende og er endnu ikke komplet.

Cykelløb i Danmark
Veggerby Sport & Kultur

Veggerby Sport & Kultur er en dansk virksomhed drevet af den tidligere professionelle cykelrytter Jens Veggerby, der blandt andet har specialiseret sig i sponsorkontrakter, kulturevents, motionscykelløb og cykeltræningsprogrammer. Firmaet arrangeret blandt andet motionscykelløbene Ritter Classic, Danmarks ældste motionscykelløb Sjælsø Rundt og Danmarks længste motionscykelløb Aarhus-København.

Eksterne henvisninger 
 Veggerby Sport & Kulturs hjemmeside

Virksomheder i Danmark
Eventbureauer
Vredefort-krateret

Vredefort-krateret er det største bekræftede meteoritkrater på jorden. Det ligger i Free Stateprovinsen i Sydafrika nær byen Vredefort, som krateret har navn efter. Krateret omtales også som Vredefort-domen eller som Vredefort impact structure.

Asteroiden, som slog ned ved Vredefort, er én af de største, som har ramt jordens overflade, og det er beregnet, at den kan have haft en diameter på mere end 10 km. Krateret har en diameter på ca. 300 km. Krateret blev dannet for 2.023 millioner år siden i den paleoproterozoiske tidsalder, og krateret er det næstældste på Jorden. Det ældste er Suavjärvi-krateret i Karelen.

Vredefort-krateret er et af få kratere med mange ringe, en form som er almindelig andre steder i solsystemet som f.eks. Valhalla-krateret på Jupiters måne Callisto. De fleste fler-ringformede kratere på jorden er ødelagt af erosion eller kontinentaldrift.

Eksterne kilder og henvisninger 

 unep-wcmc.org: faktaark
 Earth Impact Database
 Hartebeesthoek Radio Astronomy Observatory: faktaark
 Satellite image of Vredefort crater from Google Maps

Meteoritter
Verdensarvsområder i Afrika
Sydafrikas geografi
HMS Captain

Royal Navy har haft syv skibe med navnet Captain.

 HMS Captain var et linjeskib med 70 kanoner ("third rate"), søsat i 1678. Rekonstrueret i 1708 og igen i 1722. Aftaklet i 1739 og ophugget i 1762.
 HMS Captain var et linjeskib med 70 kanoner ("third rate"), søsat i 1743. Fik armeringen reduceret til 64 kanoner i 1760, og blev i 1777 ombygget til lagerskib med navnet HMS Buffalo. Hugget op i 1783.
 HMS Captain var et linjeskib med 74 kanoner ("third rate") , søsat i 1787. Blev overført til havnetjeneste i 1809 og blev kraftigt beskadiget af en brand i 1813. Ophugget få måneder senere.
 HMS Captain var det navn, der blev givet til linjeskibet HMS Carnatic i 1815. Skibet var søsat i 1783 som "third rate" med 72 kanoner. Ophugget i 1825.
 HMS Captain var det navn, der blev givet til linjeskibet HMS Royal Sovereign, da det blev overført til havnetjeneste i 1825. Skibet var søsat i 1786 som en "first rate" med 100 kanoner. Ophugget i 1841.
 HMS Captain, var det navn, der var bestemt for et panserskib, påbegyndt i 1861. Inden søsætningen i 1865 blev navnet ændret til HMS Agincourt.
 HMS Captain var et søgående panserskib, søsat i 1869. Forliste i 1870 ved Kap Finisterre.

Litteratur 
Colledge, J.J., Warlow, Ben (2006), Ships of the Royal Navy: The Complete Record of all Fighting Ships of the Royal Navy (Rev. ed.). London: Chatham Publishing. .

Indeks over skibsnavne
Michael Ballam

Michael Ballam (Født 1952) er generaldirektøren for Utah Festival Opera og professor på Utah State University. Han er pianist, operasanger og oboist. Han er mest kendt for sin rolle som Lucifer i mormonernes hellige tempelvideo, som vises, hver gang en mormon går gennem mormontemplet for at udføre den såkaldte begavelse, for sig selv eller på vegne af en afdød. Derudover har Ballam givet koncerter i Amerika, Europa, Sovjetunionen, Asien, Vaticanet og i det hvide hus. Han har været medlem af mormonkirken hele livet.

Referencer

Eksterne henvisninger 
 Michael Ballams officielle hjemmeside
 UFOCs biografi om Michael Ballam
 

Musikere fra USA
Grækenlands geografi

Grækenland er en republik i Sydeuropa, der dels består af en fastlandsdel, beliggende på den sydligste del af Balkanhalvøen. Dels af et arkipelag med over 2.000 øer. Landet har et samlet areal på 131.957 km2, hvoraf de 130,647 km2 er land og de 1,310 km2 er vand.

Grækenland grænser til Albanien (282 km) i nordvest, Makedonien (246 km) i nord, Bulgarien (494 km) i nordøst og til Tyrkiet (206 km på land) i øst. Grækenland har en samlet kystlinje på 13.676 km og grænser mod syd og sydvest til Middelhavet og det Ioniske Hav. Mod øst og sydøst mod det Ægæiske Hav.

Grækenlands hovedstad er Athen. Af andre byer kan nævnes Thessaloniki i den nordlige del af Grækenland samt Piræus ved Athen.

Efter en kommunalreform i 1996 er landet inddelt i tretten regioner, 54 præfekturer og 1.033 kommuner.

Landskabet 
Tre fjerdedele af landets areal består af bjerge, der er lavet af sandsten, kalksten, granit, skifer og vulkanske stenarter. Især den sydlige del af landet ligger et sted, hvor der er og til er jordskælv. Der er dog også sletter

De græske øer 

Grækenland har mere end 2.000 øer, hvoraf de to største er Kreta (8.261 km2) og Evia (3.655 km2). Heraf er 800 navngivet og 140 beboede. De græske øer udgør 19% af landets areal og der bor 1,5 mio mennesker på øerne (2001). De er et resultat af en landsænkning i området. De er opdelt i seks grupper med hver deres geografiske placering:

 Kykladerne i det Ægæiske Hav, mellem Grækenland og Tyrkiet
 Ioniske øer i det Ioniske Hav mod vest
 Saroniske øer sydvest for Athen
 Dodekaneserne, der ligger ud for Tyrkiet
 Sporaderne, der ligger nordøst for Athen
 Ægæiske øer mellem Grækenland og Tyrkiet

Kilder 
 Gyldendals Leksikon, A-G, side 529-530, 
 CIA World Factbook  
 Grækenland – geografi (Landskab og geologi), DSD
 Grækenland – geografi, DSD
 Fakta om Grækenland , rejsefeber.dk
The One med Prom Video

The One med Prom Video er den fjortende afsnit af anden sæson af den amerikanske komedie-serie Venner, som blev sendt på NBC 1. februar 1996 for første gang.  Episoden fokuserer på hovedpersonerne Monica og Rachel gøre sig klar til deres high school prom. En subplot ser en nu velhavende Joey give hans roomie Chandler en usædvanlig gave.

Episoden blev instrueret af James Burrows og skrevet af Alexa Junge Gæstestjerner i episoden er Elliott Gould og Christina Pickles som Jack og Judy Geller, Michael Ray Bower som Monicas date og Patrick Kerr som restaurantmanager.

Plot 
Joey, som nu tjener penge, giver Chandler en spraglet guldarmbånd som tak for at betale for husleje og fødevarer. Chandler håner det, da det koster ham en date, som gør Joey ked af det, da han overhører det. Chandler lover at aldrig tage det af igen, men finder straks ud af, at han ikke kan finde det. Han køber et nyt armbånd, men det oprindelige bliver fundet kort tid efter. Han giver en til Joey, for at reparerer deres venskab.

Ross fortsætter med at søge tilgivelse fra Rachel efter at have fornærmet hende i en tidligere episode , men hun fortæller ham, at de som et par aldrig vil lykkes. Monica's forældre bringer kasser med hendes ejendele til hendes lejlighed, og hun finder en video af hende og Rachel blive klar til deres prom i High School.
De venner beslutter at se videoen, selvom Ross' protester. På videoen, er Rachel's date ikke ankommet, og Monica nægter at gå til skolebal uden hende. Fru Geller overbeviser Ross om at tage sin fars smoking på og tage Rachel med til ballet. Ross indvilliger modstræbende, men den tid det tager, at før han er klædt på og klar til at gå, er Chip ankommet og pigerne forlader stedet. Videoen slutter med Ross ser skuffet og afvist ud. Rachel, rørt af Ross' gestus, rejser sig og kysser Ross. Hun tilgiver ham for hvad der er sket mellem dem.

Produktion 
Producenterne havde holdt Ross og Rachel fra at være sammen i hele den første sæson, for at i sidste ende bringe dem sammen i den anden sæson, i episoden "The One Where Ross Finds Out", kun for at splitte dem op i den følgende episode (The One with the List).

Medvirkende

Hovedpersonerne

Gæstemedvirkende

Kilder 

Sæson 2 af Venner
Mate Vatsadze

Mate Vatsadze () (født 17. december 1988) er en georgisk fodboldspiller, der spiller for lettiske FK Liepāja.

Karriere 
Vatsadze begyndte sin karriere i hovedstadsklubben Dinamo Tbilisi i 2004. I de fem år mellem 2005 og 2010 spillede han 96 kampe for klubbens førstehold og lavede 42 mål, før han blev købt i 2011 af den russiske klub FC Volga Nisjnij Novgorod. Der spillede han et år, før han i 2012 blev købt af FC Dila Gori.

AGF 
Da AGF mødte Dila Gori i to kampe for at spille om kvalifikation til UEFA Europa League 2012-13, hvor Dila Gori gik videre til tredje kvalifikationsrunde, scorede Vatsadze tre mål, hvilket imponerede den danske klub så meget, at den valgte at byde på ham. Den 2. september 2012 skrev han under på en 3½ år lang kontrakt med AGF. Her fik han i første omgang problemer med at få arbejdstilladelse, så der gik næsten en måned, inden Vatsadze fik sin debut for AGF's reservehold i en kamp mod AaB, hvor han i øvrigt scorede.

Vatsadze var i en periode en stor gevinst for AGF og scorede en række mål. Således blev han topscorer med 20 mål i 1. division, da AGF i sæsonen 2014-15 spillede i denne række. Da AGF udskiftede træner Morten Wieghorst med Glen Riddersholm, fik Vatsadze dog ikke så meget spilletid, og dette forhold endte med, at klubben ophævede kontrakten med ham i sensommeren 2016, et år før kontraktens udløb.

Lokomotivi Tbilisi 
Efter bruddet med AGF, spillede han kortvarigt i Lokomotivi Tbilisi, hvor det blev til 3 kampe og 1 mål.

Viborg FF 
Den 11. januar 2017 oplyste Viborg FF at de havde skrevet kontrakt med Vatsadze. Kontrakten løb indtil sommeren 2018.

Silkeborg IF 
I sommeren 2017 rykkede Viborg imidlertid ud af Superligaen, hvorpå Vatsadze skiftede til Silkeborg IF.

Senere karriere 
I 2018 vendte Vatsadze tilbage til sin oprindelige klub, Dinamo Tbilisi, og fra nytår 2018-19 tog han til lettiske FK Liepāja.

Referencer

Eksterne henvisninger 
Mate Vatsadze på danskfodbold.com

Fodboldspillere fra Georgien
Fodboldspillere fra Dinamo Tbilisi
Fodboldspillere fra FC Dila Gori
Fodboldspillere fra AGF
Fodboldspillere fra FC Volga Nisjnij Novgorod
Fodboldspillere fra Viborg FF
Fodboldspillere fra Silkeborg IF
Fodboldspillere fra FK Liepāja
Hal David

Hal David (25. maj 1921 i Brooklyn, New York, USA – 1. september 2012 i Los Angeles, USA) var en oscar-vindende amerikansk sangskriver, der blandt andet var med til at skrive Raindrops Keep Fallin' on my Head og Walk on By. Han døde af et hjertetilfælde.

Referencer

Eksterne henvisninger 
 Haldavid.com 
 Songwiters hall of fame 
 

Sangskrivere fra USA
Personer fra New York
Jøder fra USA
Oscar for bedste sang
VU-meter

Et Volume Unit (VU)-meter eller Standard Volume Indicator (SVI) er et elektromekanisk måleinstrument til at vise en repræsentation af det gennemsnitlige signalniveau i lydudstyr. Instrumentet blev standardiseret af ASA i 1942 (C16-5 – 1942) til brug for lydniveaumåling i telefoninstallationer og hos radiostationer. En del lydudstyr, især til lydoptagelse, anvender også VU-metre til at vise lydniveauet.
VU-metret har indbygget en lille forsinkelse i målingerne, så kraftige signaludsving udglattes og dermed bedre afspejler det opfattede lydniveau. Måleenheden er logaritmisk og der måles mellen -20db og +3 db.

Impedans 
VU-metrets kredsløb og dets dæmpningsled skal indeholde en impedans på 7500 Ohm, målt med et sinusformet signal, der sætter indikatoren til 0dB.

Historie 
VU-metret blev udviklet i 1939 i samarbejde mellem Bell Labs og radiostationerne CBS og NBC, til at standardisere målingen af lydniveauer i telefonanlæg og radiotransmissioner.

Se også 
 Lydudstyr
 Crest faktor
 Decibel
 Lydmikser
 Peak-meter
 Indikatorrør

Eksterne henvisninger 
 Rane Pro Audio Reference definition for VU meter 
 Q&A on the Standard Volume Indicator af John McNight
 A New Standard Volume Indicator and Reference Level af Chinn, Gannett & Morris
 The Bewildering Wilderness – "Navigating the complicated and frustrating world of audio standards" 
 Audio Level Meters 
 VU meter video

Måleinstrumenter
Lydteknologi
Robert Guérin

Robert Guérin (28. juni 1876 i Frankrig – 1952) var FIFAs første præsident. Han var også manager for det franske landshold i fodbold 1904–06.

Eksterne henvisninger 
 The History of FIFA - FIFA presidents  

FIFA-præsidenter
Sportsfolk fra Frankrig
Svend Jørgensen

Svend Jørgensen er navnet på flere personer:

 Svend Jørgensen (folketingsmedlem) (1893-1956) – dansk førstelærer, medlem af Folketinget
 Svend Jørgensen (søofficer) (1905-1980) – dansk søofficer og kammerherre
 Svend Jørgensen (borgmester) (født 1945) – tidligere dansk borgmester
 Svend Jørgensen (Det Radikale Venstre) - tidligere dansk amtsborgmester 1982-1985 for Roskilde Amt
Svend Jørgensen (søofficer)

Svend Gunnar Jørgensen (6. august 1905 i Holte – 26. december 1980) var en dansk søofficer, kgl. jagtkaptajn, slotsforvalter og kammerherre.

Han var søn af fuldmægtig ved Statsbanerne Hans Jørgensen (1870-1955) og hustru Helene f. Jørgensen (1879-1946), blev kadet 1924, søløjtnant af 2. klasse 1927, af 1. klasse 1928, kaptajnløjtnant 1937, var chef for torpedobåde og minestrygere 1939-43, blev orlogskaptajn 1941 og var tjenstgørende ved den danske hjælpeflotille i Sverige 1945.

Efter besættelsen blev Jørgensen afdelingschef i kystflåden og chef for kystjagere og fregatter 1947-57, kommandørkaptajn 1951 og kommandør 1957. Han blev chef for kystflådens øvelsesgruppe I 1958 og 1960, for flådeafdelingen til Polen 1959, stabschef ved kystflåden samme år, jagtkaptajn hos H.M. Kongen 1960 og fik afsked 1967. Han var chef for Kongeskibet Dannebrog 1953, 1955, 1956 og 1957, chef for kongedelingen til Norge og Færøerne 1963, til Grækenland 1964. 1968 blev han slotsforvalter ved Fredensborg Slot.

Han var Kommandør af 1. grad af Dannebrogordenen, modtog Frederik IX's Mindemedalje og Hæderstegnet for god tjeneste ved Søetaten. Han bar en lang række udenlandske ordener.

Jørgensen blev gift 18. december 1935 med skuespillerinde Karen Berg.

Kilder 
 Kraks Blå Bog 1974

Personer i Kraks Blå Bog (afdøde)
Søofficerer fra Danmark
Kammerherrer fra Danmark
Slotsforvaltere fra Danmark
Kommandører af 1. grad af Dannebrog
Personer fra Holte
Danskere i 1900-tallet
Kongens jagtkaptajner
Modtagere af Hæderstegnet for god tjeneste ved Søetaten
Richard Johansson

Carl Richard Johansson (født 18. juni 1882, død 24. juli 1952) var en svensk kunstskøjteløber, som deltog i OL 1908 i London.

Johansson vandt sølvmedalje i kunstskøjteløb ved OL 1908 i London. Han kom på en andenplads i herrernes løb efter landsmanden Ulrich Salchow. Det var ni deltagere i konkurrencen, der fandt sted i oktober måned, fire måneder efter de egentlige olympiske lege. Johansson blev blot nummer fire i det obligatoriske program, men han vandt det frie program, hvilket var nok til at sikre ham sølvmedaljen.

Richard Johansson vandt det svenske mesterskab fire gange (1904, 1908, 1909 og 1910). Han deltog i fire VM og et EM i perioden 1905–1914 uden at vinde medaljer; hans bedste resultater var to fjerdepladser i 1905 og 1909 ved VM. Til gengæld vandt han sammen med Gertrud Ström VM-bronze i 2009 i parløb.

Referencer

Eksterne henvisninger 
 

Kunstskøjteløbere
Sportsfolk fra Sverige
Deltagere for Sverige ved sommer-OL 1908
Olympiske sølvmedaljevindere fra Sverige
J.C.A. Schwarz-Nielsen

Julius Christian August Schwarz-Nielsen (27. maj 1847 i Frederikshåb, Grønland – 7. september 1922 på Frederiksberg) var en dansk officer og statskonsulent i hesteavl, far til Holger Schwarz-Nielsen.

Uddannelse 
Schwarz-Nielsen var søn af sognepræst, sidst i Vesterborg og Birket Sogne, Johan Georg Rasmus Nielsen (1816-1881) og Justine Cathrine Elisabeth Schwarz (1815-1898). Han blev student fra Nykøbing Katedralskole 1867, blev løjtnant i rytteriet 1869, premierløjtnant 1874, gennemgik Ride- og Beslagskolen 1877–79 samtidig med at han begyndte studiet ved Den Kongelige Veterinær- og Landbohøjskole og tog dyrlægeeksamen 1882. 1884 blev han ritmester og medlem af Remontekommissionen, 1892 eskadronchef ved 4. dragonregiment, senere skoleofficer og lærer ved Hærens Officersskole. 1894 blev han Ridder af Dannebrog.

Statskonsulent 
Han var tidligt blev interesseret i hesteavl, gennemførte studierejser til England, Frankrig og Tyskland og redigerede i årene 1899-1908 Tidsskrift for Hesteavl. 1904 blev han medhjælper hos L. Oppermann, der var konsulent i den lettere hesteavl for De samvirkende sjællandske Landboforeninger og De samvirkende Landboforeninger i Fyens Stift, og efter Oppermanns død 1908 blev Schwarz-Nielsen hans efterfølger. 1909 fik Schwarz-Nielsen den nyoprettede stilling som statskonsulent i lettere hesteavl.

Han var helt og holdent tilhænger af renavlsprincipperne og var således på linje med sin gamle lærer F.V.A. Prosch, og Schwarz-Nielsen sørgede for, at avlen med de lette racer kom under faste forhold. Han havde en særlig forkærlighed for Oldenborgracen, og især for Frederiksborgracen. Schwarz-Nielsen stod for et væsentligt arbejde med stambogsføring, kåringer og dyrskuer, men forlod statskonsulentstillingen et halvt år før sin død.

Ud over artikler i landbrugspressen udgav han et lille skrift Husmands-Hesten (1911) og De samvirkende danske Landboforeningers Stambog over Heste af lettere Race VI-XIV (1906-22).

Han blev gift 18. juli 1882 i Randers med Ellen Marie Mathilde Jensen (1. marts 1855 i Randers – 12. september 1936 på Frederiksberg), datter af købmand Jens Peter Jensen (1828-1886) og Aurelia Clementine Siemsen (1830-1919).

Han er begravet på Garnisons Kirkegård.

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Personer i Kraks Blå Bog (afdøde)
Riddere af Dannebrog
Kavaleriofficerer fra Danmark
Danskere i 1800-tallet
Danskere i 1900-tallet
Embedsmænd fra Danmark
Redaktører fra Danmark
Dyrlæger fra Danmark
J.C.A.
Hippologer fra Danmark